NÁVRH
UZNESENIE VLÁDY SLOVENSKEJ REPUBLIKY
č.
z

  ku Koncepcii štátnej politiky bezpečnosti a ochrany zdravia pri práci

Číslo materiálu:           1380/02-III/11  
Predkladateľ:                minister práce, sociálnych vecí a rodiny Slovenskej republiky

Vláda

A.	schvaľuje  

A.1. Koncepciu štátnej politiky bezpečnosti a ochrany zdravia pri práci

B.	ukladá

ministrovi práce, sociálnych vecí a rodiny

B.1.  koordinovať činnosť všetkých spolupracujúcich orgánov štátnej správy a ostatných organizácií pri plnení Programu realizácie štátnej politiky BOZP- Národného programu , ktorý je prílohou uznesenia vlády

priebežne

ministrovi práce, sociálnych vecí a rodiny
ministrovi zdravotníctva
ministrovi hospodárstva
ministrovi financií
ministrovi vnútra
ministrovi obrany
ministrovi spravodlivosti
ministrovi zahraničných vecí
ministrovi školstva
predsedovi štatistického úradu

B.2. zabezpečiť plnenie Programu realizácie štátnej politiky BOZP - Národného programu

priebežne

B.3. pri príprave štátneho rozpočtu uplatniť v rámci návrhu rozpočtovej kapitoly požiadavky na financovanie Programu realizácie štátnej politiky BOZP – Národného programu

každoročne pri príprave štátneho rozpočtu

ministrovi zdravotníctva
ministrovi hospodárstva
ministrovi financií
ministrovi vnútra
ministrovi obrany
ministrovi spravodlivosti
ministrovi zahraničných vecí
ministrovi školstva
predsedovi štatistického úradu

B.4  predkladať ministrovi práce, sociálnych vecí a rodiny vyhodnotenie plnenia Programu realizácie štátnej politiky BOZP – Národného programu, prípadne návrhov na jeho aktualizáciu

každoročne do 31.3. (prvýkrát v roku 2004)

ministrovi práce, sociálnych vecí a rodiny

B.5.  predložiť na rokovanie vlády vyhodnotenie plnenia Programu realizácie štátnej politiky BOZP – Národného programu, vrátane prípadnej aktualizácie

každoročne do 31.5. (prvýkrát v roku 2004)

C.	ruší

C.1. uznesenie vlády Slovenskej republiky č. 103 z 8. februára 1994 ku Koncepcii      bezpečnosti a zdravia pri práci v Slovenskej republike.

D.	odporúča

prezidentovi Asociácie zamestnávateľských zväzov a združení Slovenskej republiky
prezidentovi Konfederácie odborových zväzov Slovenskej republiky
generálnemu riaditeľovi Sociálnej poisťovne
generálnemu riaditeľovi Národného úradu práce
predsedovi Slovenskej obchodnej a priemyselnej komory
predsedovi Združenia miest a obcí

D.1.  podieľať sa na plnení Programu realizácie štátnej politiky BOZP – Národného programu

priebežne

Vykonajú:

            minister práce, sociálnych vecí a rodiny
minister zdravotníctva
minister hospodárstva
minister financií
minister vnútra
minister obrany
minister spravodlivosti
minister zahraničných vecí
minister školstva
predseda štatistického úradu

	Na vedomie

prezident Asociácie zamestnávateľských zväzov a združení Slovenskej republiky
prezident Konfederácie odborových zväzov Slovenskej republiky
generálny riaditeľovi Sociálnej poisťovne
generálny riaditeľovi Národného úradu práce
predseda Slovenskej obchodnej a priemyselnej komory komory
predseda Združenia miest a obcí

VLÁDA SLOVENSKEJ REPUBLIKY

									Príloha
k uzneseniu vlády SR
číslo: 

PROGRAM REALIZÁCIE ŠTÁTNEJ POLITIKY BOZP – NÁRODNÝ
PROGRAM BOZP

A) Štátna politika BOZP

1)	Zefektívniť činnosť stálej tripartitnej komisie BOZP pri RHSD SR a zabezpečiť prezentáciu jej činnosti. 

Termín:  2003, trvale
Zodpovedný: MPSVR SR, 
Spolupráca: MZ SR, MH SR, KOZ SR, AZZZ SR

2)	Zabezpečiť bipartitnú spoluprácu na odvetvovej a krajskej úrovni.

Termín: 2003, trvale
Zodpovedný: AZZZ SR, KOZ SR

3)	Zriadiť  pri MPSVR SR Koordinačný výbor na koordinovanie aktivít štátnych orgánov v oblasti BOZP pre prípravu zásadných materiálov a hodnotenie politiky BOZP v SR.

Termín: február 2003						
Zodpovedný: MPSVR SR

4)	Zabezpečiť, aby profesné a zamestnávateľské združenia vypracovali programy pre ekonomické, odborné a spoločenské stimulovanie svojich členov na zvyšovanie starostlivosti o BOZP.

Termín: 2004
Zodpovedný: AZZZ

5) Zabezpečiť aktualizáciu Programu realizácie štátnej politiky BOZP – Národný program  
    BOZP, v ktorej budú zohľadnené výsledky auditu SLIC – Európskej komisie vykonaného        
    v dňoch 10. – 14. 6.2002.

Termín: 2002
Zodpovedný: MPSVR SR
 
B) Rozvíjanie spoločenského povedomia a motivácie k BOZP

1)	Organizovať kampane v médiách, ktoré pozitívne ovplyvnia verejnú mienku v chápaní dôležitosti bezpečného a zdravého pracovného prostredia i v potieraní nelegálnej práce, prispejú k zlepšeniu spoločenského a právneho vedomia, zdravému životnému štýlu, kultúre práce, dodržiavaniu zásad BOZP (aj v mimopracovných aktivitách), pravidiel dobrej praxe v jednotlivých oblastiach BOZP a informovanosti zamestnancov o ich nárokoch pri odškodňovaní pracovných úrazov a chorôb z povolania.

Termín: trvalý
     Zodpovedný: MPSVR SR

2)	V tlači a médiách zaviesť pravidelné rubriky BOZP, zverejňovať následky nedodržiavania požiadaviek BOZP, vrátane ekonomických dopadov vo vzťahu k uspokojovaniu nárokov zamestnancov a zamestnávateľov z poistných systémov upravujúcich odškodňovanie pracovných úrazov a chorôb z povolania.

Termín: trvalý
Zodpovedný:  MPSVR SR

3)	Propagovať vo verejnosti (ako aj pre ústavných činiteľov, KOZ SR a AZZZ SR) najnovšie informácie z oblasti BOZP a uvádzanie nových predpisov do praxe, s dôrazom na prevenciu pracovných úrazov a chorôb z povolania, zlepšovanie pracovných podmienok a presadzovanie systémového prístupu k BOZP, podmienok vytvárajúcich pracovnú pohodu zamestnancov na pracoviskách a na zvyšovanie kultúry práce. Vydávať publikácie typu pravidlá „dobrej praxe“.

Termín: trvalo
Zodpovedný: MPSVR SR

4)	Podporovať zavádzanie systémov riadenia BOZP v podnikoch v zmysle odporúčaní MOP. Vydávať notifikované pravidlá dobrej praxe BOZP, obsahujúce postupy na dosiahnutie požadovanej úrovne BOZP. Organizovať v Slovenskej republike motivačnú kampaň - súťaž „Bezpečný podnik“ so zohľadnením veľkosti organizácií a zabezpečením vhodnej formy ocenenia a publicity.

Termín: 2003 - 2005
Zodpovedný: MPSVR SR
Spolupráca: NIP, Sociálna poisťovňa, AZZZ SR

C) Presadzovanie predpisov a štátny dozor 

1)	Spracovať podrobnú analýzu kompetencií a činností jednotlivých  inšpekčných a dozorných orgánov pôsobiacich v oblasti bezpečnosti a ochrany zdravia pri práci a navrhnúť východiská.

Termín: 2004
Zodpovedný: MPSVR SR
Spolupráca: MZ SR, MV SR, MO SR, MS SR, MH SR

2)	Zjednotiť postupy inšpekčných a dozorných orgánov v oblasti ich pôsobnosti, aby sa podporilo uplatňovanie legislatívy BOZP v každodennej praxi, aby sa dôsledne dodržiavali ustanovenia predpisov,  aby sa odstránil formalizmus pri plnení právnych požiadaviek.

Termín: 2005
Zodpovedný: MPSVR SR 
Spolupráca: MZ SR, MV SR, MO SR, MS SR, MH SR

3) Vytvoriť podmienky pre prepojenie informačných systémov jednotlivých dozorných
    orgánov a organizácií a stanoviť rozsah vzájomne poskytovaných informácií ( inšpekcia    
    práce, živnostenské úrady, úrady práce, sociálna poisťovňa, štatistický úrad a  pod.) 

    Termín: 2004
    Zodpovedný: MPSVR SR, 
    Spolupráca: MV SR, NÚP, ŠÚ SR, MF SR

4) Zracionalizovať činnosti inšpekcie práce zavedením postupov na preverovanie systému 
    organizácie práce v oblasti BOZP a realizáciu preventívnych opatrení v organizáciách. 

    Termín: jún 2003
    Zodpovedný: MPSVR SR
    Spolupráca:  NIP

5) Zabezpečiť zodpovedajúce finančné zdroje a podmienky pre výkon efektívnej činnosti 
    inšpekcie práce vo všetkých oblastiach a primerané ohodnotenie inšpektorov práce 

    Termín: 2003
    Zodpovedný: MPSVR SR
    Spolupráca: NIP

6) Vytvoriť podmienky na podporu zlepšovania BOZP v malých a stredných podnikoch
formou poradenstva a motivačných programov.

   Termín: 2003 - 2005
   Zodpovedný: MPSVR SR
   Spolupráca: MH SR, AZZZ SR, KOZ SR, SOPK

D) Výchova, vzdelávanie, veda a výskum

1)	Vybudovať efektívny systém výchovy a vzdelávania k bezpečnosti a ochrane zdravia od predškolských zariadení cez základné a stredné, až po vysoké školy, vrátane systému ďalšieho vzdelávania zamestnancov, certifikácie špecializovaných foriem vzdelávania a pod.

Termín: 2005
Zodpovedný: MŠ SR
     Spolupráca: MPSVR SR
							
2)	Stanoviť priority a vypracovať plány  efektívneho výskumu vo všetkých oblastiach BOZP a zabezpečiť ich realizáciu.

Termín: 2003 – 2004
Zodpovedný: MŠ SR
Spolupráca: MPSVR SR, MZ SR, 

3)	Spracovať stratégiu transferu výsledkov výskumu BOZP do podnikovej sféry, s dôrazom najmä na malé a stredné podniky, do vzdelávacích inštitúcií a do činnosti dozorných a inšpekčných orgánov. 

Termín: 2004
     Zodpovedný: MPSVR SR 
     Spolupráca: VVÚBP, MH SR

4) Vypracovať nový terminologický slovník BOZP.	

    Termín: 2005    
    Zodpovedný: MPSVR SR
    Spolupráca: MZ SR, VVÚBP

E) Legislatíva

1) Zabezpečiť ratifikáciu Dohovoru MOP č. 81 o inšpekcii práce v priemysle a obchode 
   a Dohovoru MOP č. 129 o inšpekcii práce v poľnohospodárstve.
							
   Termín: 2004
   Zodpovedný: MPSVR SR, MZV SR
											
2) V zákone o sociálnom poistení, po aplikácii v súčasnosti navrhnutých inštitútov
     prehodnotiť možnosť zvýšenia  motivácie zamestnávateľov v systéme úrazového  
     poistenia a v časti nemocenského poistenia prehodnotiť možnosť zníženia 
    odvodov do nemocenského poistenia za zamestnancov organizácie, v prípade 
     priaznivých výsledkov v starostlivosti o BOZP a tým zníženú chorobnosť

Termín: 2005
Zodpovedný: MPSVR SR
     Spolupráca:  Sociálna poisťovňa

3) Vypracovať návrh na zabezpečenie nahlasovania všetkých poškodení zdravia súvisiacich  
    s výkonom práce, najmä prehodnotením doterajších právnych úprav tak, aby sa znížila 
    administratívna záťaž zamestnávateľov spojená s oznamovacou povinnosťou voči viacerým 
    dotknutým orgánom a zabezpečila presná štatistika.

    Termín: 2003 - 2004
    Zodpovedný: MPSVR SR
    Spolupráca: Sociálna poisťovňa, MZ SR, ŠÚ SR, NIP

4) Zabezpečiť úpravu predpisov vydaných v zmysle zrušeného zákona č. 174/1968 Zb.

    Termín: 2003 -2004
    Zodpovedný: MPSVRSR
    Spolupráca: NIP

5) Vydať vyhlášku o odbornej spôsobilosti obslúh vybraných strojov a zariadení 
    a výkone vybraných činností.
    
    Termín: 2003 - 2004
    Zodpovedný: MPSVR SR
							
6) Vydať vyhlášku o podrobnostiach a požiadavkách na vydanie a odobratie oprávnenia na 
    vykonávanie poradenstva, výchovy a vzdelávania v oblasti BOZP.

    Termín: 2003 - 2004
    Zodpovedný: MPSVR SR
							
7) Vydať vyhlášku o požiadavkách na odbornú spôsobilosť bezpečnostného technika.

     Termín: 2003 - 2004
     Zodpovedný: MPSVR SR

F) Zahraničná spolupráca

1)	Podporovať komunikáciu a spoluprácu s domácimi a zahraničnými agentúrami s cieľom zabezpečiť transfer nových poznatkov, prístupov a modelov v oblasti BOZP.

Termín: trvale
Zodpovedný: MPSVR SR
     Spolupráca: MZ SR 

2)	Prehĺbiť spoluprácu s Medzinárodným úradom práce s cieľom menovania zástupcu SR na MÚP.

Termín: 2004
     Zodpovedný: MPSVR SR
     Spolupráca: MZ SR, MZV SR

3) Vytvoriť kontaktné miesto, ktoré bude poskytovať informácie členom EÚ o pracovných 
    podmienkach v SR.				

    Termín: 2003
    Zodpovedný: MPSVR SR
    Spolupráca: NIP
					  		
4) Navrhnúť systém a zabezpečiť prípravu odborníkov, vrátane jazykovej prípravy, pre prácu 
    v orgánoch MOP, EÚ, CEN, CENELEC, ISO a pod.
							
    Termín: 2003
    Zodpovedný: MPSVR SR
    Spolupráca: MZ SR, ÚNMS SR
							
5) Vytvárať podmienky pre medzinárodnú spoluprácu v oblasti BOZP na regionálnej úrovni    
    (dozorných orgánov a inštitúcií ).

    Termín: trvale
    Zodpovedný: MPSVR SR
    Spolupráca: NIP, MZ SR
							
6) Zapájať odborníkov BOZP do medzinárodnej spolupráce v rámci expertných tímov, 
    technických komisií, prác na projektoch EK, MOP a pod.

    Termín: trvale
    Zodpovedný: MPSVR SR
    Spolupráca: rezorty, NIP

G) Zabezpečenie financovania

1) Zabezpečiť zdroje na realizáciu Koncepcie štátnej politiky BOZP.
						
    Termín:september2002,trvalý 
    Zodpovedný: MPSVR SR
    Spolupráca: zainteresované rezorty